ການທ່ອງທ່ຽວ ຈະເຮັດໃຫ້ ເສດຖະກິດ ຂອງສະຫະລັດ ເຕີບໃຫຍ່ຂະຫຍາຍໂຕ (ເບິ່ງວີດີໂອ)
ປະທານາທິບໍດີໂອບາມາ ຮຽກຮ້ອງໃຫ້ ລັດຖະສະພາ ແລະຊາວອະເມຣິກັນ ສະໜັບສະໜຸນແຜນການເສີມຂະຫຍາຍ ການທ່ອງທ່ຽວຂອງທ່ານ.
ປະທານາທິບໍດີສະຫະລັດທ່ານບາຣັກໂອບາມາຮຽກຮ້ອງໃຫ້ລັດຖະສະພາແລະປະເທດຊາດ ໃຫ້ການສະໜັບສະໜຸນຕໍ່ແຜນການລິເລີ່ມຂອງທ່ານຊຶ່ງຈະເສີມຂະຫຍາຍການທ່ອງທ່ຽວທີ່ ທ່ານເວົ້າວ່າຈະສ້າງວຽກເຮັດງານທຳນັ້ນ ໃນລະຫວ່າງການກ່າວຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ທ່ານໂອບາມາເວົ້າ ວ່າທ່ານຕ້ອງການຢາກຈະອຳນວຍຄວາມສະດວກໃຫ້ງ່າຍຂຶ້ນສຳລັບພວກນັກທ່ອງທ່ຽວທີ່ ຈະເດີນທາງມາຢ້ຽມຢາມແລະໃຊ້ຈ່າຍເງິນຢູ່ທີ່ສະຫະລັດ ປະທານາທິບໍດີໂອບາມາໄດ້ສະເໜີໃຫ້ມີການເລັ່ງລັດການກວດຄົນເຂົ້າເມືອງຢູ່ຕາມສະໜາມ ບິນຕ່າງໆທີ່ພວກນັກທ່ອງທ່ຽວມັກເດີນທາງເຂົ້າມາ ຂັ້ນຕອນໃນການອອກວີຊ່າໄວຂຶ້ນສຳ ລັບບັນດາປະເທດທີ່ມີຊົ້ນຊັ້ນກາງເພີ່ມຂຶ້ນ ເຊັ່ນຈີນແລະບຣາຊີລ ແລະຂະຫຍາຍຈຳນວນປະ ເທດບ່ອນທີ່ພວກນັກທ່ອງທ່ຽວສາມາດໄດ້ຮັບການກວດກາອະນຸມັດລ່ວງໜ້າໂດຍກະຊວງ ຮັກສາຄວາມປອດໄພພາຍໃນ ຂອງສະຫະລັດ ປະທານາທິບໍດີໂອບາມກ່າວວ່າ ທ່ານໄດ້ດຳເນີນບາດກ້າວຈຳນວນນຶ່ງ ເພື່ອປັບປຸງເສດຖະ ກິດຂອງປະເທດຫຼັງຈາກລັດຖະສະພາສະຫະລັດກ່ອນໜ້ານີ້ບໍ່ໄດ້ໃຫ້ການສະໜັບສະໜຸນຕໍ່ ແຜນການລິເລີ່ມຂອງທ່ານ ປະທານາທິບໍດີສະຫະລັດກ່າວວ່າ ທ່ານຈະແຈ້ງໃຫ້ຊາບ ກ່ຽວກັບແຜນການທີ່ທ່ານຮຽກ ຮ້ອງໃຫ້ມີການດຳເນີນການ ຢູ່ໃນຄຳປາໄສຕໍ່ລັດຖະສະພາແລະປະເທດຊາດຂອງທ່ານໃນ ມື້ວັນອັງຄານນີ້